|  |  |  |  |
| --- | --- | --- | --- |
| **Pkt** | **SSA-V lille versjon 03-04-2009 (sist endret 01-07-2012)** | **Pkt** | **SSA-V lille ny versjon 01-12-2013** |
| **1.4 (siste avsnitt)** | **Endringer av leveransen etter avtaleinngåelsen**  Endringer av leveransen skal skje skriftlig, og skal undertegnes av bemyndiget representant for partene. Leverandøren skal føre en fortløpende katalog over endringene som utgjør bilag 5, og uten ugrunnet opphold gi Kunden en oppdatert kopi. | **1.4 (nytt tredje avsnitt)** | **Endringer av leveransen etter avtaleinngåelsen**  *Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.*  Endringer av leveransen skal skje skriftlig, og skal undertegnes av bemyndiget representant for partene. Leverandøren skal føre en fortløpende katalog over endringene som utgjør bilag 5, og uten ugrunnet opphold gi Kunden en oppdatert kopi. |
| **2.4** | **Ansvar for underleverandør og tredjepart**  Dersom Leverandøren engasjerer underleverandør eller Kunden engasjerer tredjepart til å utføre arbeidsoppgaver som følger av denne avtalen, er parten fullt ansvarlig for utførelsen av disse oppgavene på samme måte som om parten selv stod for utførelsen. | **2.4** | **Ansvar for underleverandør og tredjepart**  Dersom Leverandøren engasjerer underleverandør eller Kunden engasjerer tredjepart til å utføre arbeidsoppgaver som følger av denne avtalen, er parten fullt ansvarlig for utførelsen av disse oppgavene på samme måte som om parten selv stod for utførelsen.  *Dersom anskaffelsen er underlagt regelverket for offentlige anskaffelser, gjelder retten til bruk av underleverandør og tredjepart kun i den grad Kunden finner dette i tråd med anskaffelsesregelverket.* |
| **5.3.6** | **Krav på erstatning**  En part kan kreve erstattet ethvert direkte tap, herunder tap som skyldes merarbeid og andre direkte kostnader i forbindelse med forsinket driftsstart eller driftsavbrudd, som med rimelighet kan tilbakeføres til forsinkelse, mangel eller annet mislighold fra den misligholdende partens side, med mindre den misligholdende parten godtgjør at misligholdet eller årsaken til misligholdet ikke skyldes den missligholdende parten.  Eventuell påløpt timebot kommer til fradrag i eventuell erstatning for samme forsinkelse. | **5.3.6** | ***Erstatning***  En part kan kreve erstattet ethvert direkte tap, herunder tap *av data så fremt datahåndtering er Leverandørens ansvar under avtalen,* som *følger av* forsinkelse, mangel eller annet mislighold *iht. punkt 5.1*, med mindre den misligholdende parten godtgjør at misligholdet eller årsaken til misligholdet ikke skyldes den *misligholdende* parten.  Eventuell påløpt timebot kommer til fradrag i eventuell erstatning for samme forsinkelse. |
| **5.3.7** | **Erstatningsbegrensning**  Erstatning for indirekte tap kan ikke kreves. Tap av data anses som indirekte tap, bortsett fra hvor dette skyldes datahåndtering som er Leverandørens ansvar under avtalen.  Samlet erstatning per kalenderår er begrenset til et beløp som tilsvarer avtalens samlede årlige vederlag ekskl. merverdiavgift.  Disse begrensningene gjelder imidlertid ikke hvis den misligholdende part eller noen denne svarer for, har utvist grov uaktsomhet eller forsett. | **5.3.7** | **Erstatningsbegrensning**  Erstatning for indirekte tap kan ikke kreves. *Som indirekte tap regnes tap som nevnt i kjøpslovens § 67 andre ledd.*  *Erstatningsbegrensningene foran i denne bestemmelsen gjelder ikke kostnader ved vanlige tiltak som kompenserer at Leveransen er forsinket eller har mangler, og kostnader ved tiltak som begrenser annet tap enn nevnt over.*  Samlet erstatning per kalenderår er begrenset til et beløp som tilsvarer avtalens samlede årlige vederlag ekskl. merverdiavgift.  Disse begrensningene gjelder imidlertid ikke hvis den misligholdende part eller noen denne svarer for, har utvist grov uaktsomhet eller forsett. |
| **6** | **Varighet og oppsigelse**  Avtalen trer i kraft fra det tidspunktet som fremgår av avtalens signaturside (oppstartsdato) og gjelder i 1 (ett) år, og fornyes deretter automatisk for 1 (ett) år om gangen.  Partene har gjensidig rett til å si opp avtalen med 3 (tre) måneders skriftlig varsel før utløpet av hver ett-års periode. Leverandøren kan likevel ikke si opp avtalen i den første tre-års perioden.  Annen regulering av varigheten skal eventuelt fremgå av bilag 4. | **6** | **Varighet og oppsigelse**  *Hvis ikke annen varighet er avtalt i bilag 2, gjelder avtalen i 2 år regnet* fra det tidspunktet som fremgår av avtalens signaturside (oppstartsdato). *Avtalen kan deretter forlenges* for 1 (ett) år om gangen *på ellers like vilkår.*  *Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.* |
| **7.2**  **(siste avsnitt)** | **Overdragelse av rettigheter og plikter**  Leverandøren kan bare overdra sine rettigheter og plikter etter avtalen med skriftlig samtykke fra Kunden. Slikt samtykke kan ikke nektes uten saklig grunn. Rett til vederlag etter avtalen kan fritt overdras, men fritar ikke Leverandøren for hans plikter og ansvar. | **7.2 (nytt siste avsnitt)** | **Overdragelse av rettigheter og plikter**  Leverandøren kan bare overdra sine rettigheter og plikter etter avtalen med skriftlig samtykke fra Kunden. Slikt samtykke kan ikke nektes uten saklig grunn. Rett til vederlag etter avtalen kan fritt overdras, men fritar ikke Leverandøren for hans plikter og ansvar.  *Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.* |
| **7.3** | **Konkurs, akkord e.l.**  Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Kunden rett til å heve avtalen med øyeblikkelig virkning. | **7.3** | **Konkurs, akkord e.l.**  Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Kunden rett til å heve avtalen med øyeblikkelig virkning, *så fremt ikke annet følger av ufravikelig lov*. |